Bæjarráð Mosfellsbæjar ákvað í apríl 2018 að hefja vinnu við að afla sveitarfélaginu jafnlaunavottunar í kjölfar jákvæðrar niðurstöðu í launaúttekt sem unnin var af PriceWaterhouseCooopers . Á 1285. fundi sínum ákvað Bæjarráð Mosfellsbæjar að hefja vinnu við framkvæmd jafnlaunaúttekt hjá sveitarfélaginu og var PwC falið það verkefni . Markmið úttektarinnar var að greina hvort að sveitarfélagið greiði starfsmönnum , óháð kyni , sömu laun fyrir sambærileg störf . Mosfellsbær er , ásamt einu öðru sveitarfélagi , með næst minnsta mun sem mælst hefur á grunnlaunum hjá opinberum stofnunum og sveitarfélögum . Af þeim 76 jafnlaunaúttektum sem PwC hefur framkvæmt er Mosfellsbær í 6. - 8. sæti þegar litið er til grunnlauna og í 9. sæti þegar horft er til heildarlauna . Niðurstöður úttektarinnar voru þær að kynbundinn launamunur er hverfandi innan Mosfellsbæjar og sveitarfélagið hlýtur því gullmerki Jafnlaunaúttektar PwC . „ Við hjá Mosfellsbæ erum ákaflega stolt af því að hljóta gullmerki Jafnlaunavottunar PwC í ár . Í gegnum tíðina höfum við lagt áherslu á að líta hlutlaust á hvert starf fyrir sig , skilgreina kröfur um ábyrgð og ákvarða laun sjálfstætt út frá hverju starfi fyrir sig og þeirrar hæfni sem krafist er . Gullmerkið er okkur hvatning til að halda áfram að standa okkur vel á þessu sviði og góð viðurkenning fyrir stjórnendur og starfsmenn Mosfellsbæjar . “